CELEX: 62007CA0226
Language: fi
Date: 2008-07-17 00:00:00
Title: Asia C-226/07: Yhteisöjen tuomioistuimen tuomio (kolmas jaosto) 17.7.2008 (Finanzgericht Düsseldorfin (Saksa) esittämä ennakkoratkaisupyyntö) — Flughafen Köln/Bonn GmbH v. Hauptzollamt Köln (Direktiivi 2003/96/EY — Energiatuotteiden ja sähkön verotusta koskeva yhteisön kehys — 14 artiklan 1 kohdan a alakohta — Sähkön tuotantoon käytettyjen energiatuotteiden vapauttaminen — Verotusmahdollisuus ympäristöpoliittisista syistä — Vapautuksen välitön oikeusvaikutus)

30.8.2008   
            
            
               FI
            
            
               Euroopan unionin virallinen lehti
            
            
               C 223/15
            
         Yhteisöjen tuomioistuimen tuomio (kolmas jaosto) 17.7.2008 (Finanzgericht Düsseldorfin (Saksa) esittämä ennakkoratkaisupyyntö) — Flughafen Köln/Bonn GmbH v. Hauptzollamt Köln
   (Asia C-226/07) (1)
   
   (Direktiivi 2003/96/EY - Energiatuotteiden ja sähkön verotusta koskeva yhteisön kehys - 14 artiklan 1 kohdan a alakohta - Sähkön tuotantoon käytettyjen energiatuotteiden vapauttaminen - Verotusmahdollisuus ympäristöpoliittisista syistä - Vapautuksen välitön oikeusvaikutus)
   (2008/C 223/23)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Düsseldorf
   Pääasian asianosaiset
   
      Kantaja: Flughafen Köln/Bonn GmbH
   
      Vastaaja: Hauptzollamt Köln
   Oikeudenkäynnin kohde
   Ennakkoratkaisupyyntö — Finanzgericht Düsseldorf — Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY (EUVL L 283, s. 51) 14 artiklan 1 kohdan a alakohdan tulkinta — Välitön oikeusvaikutus — Kansallinen lainsäädäntö, jolla ei vapauteta kivennäisöljyverosta sähkön tuottamiseen käytettyä dieselöljyä
   Tuomiolauselma
   Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 14 artiklan 1 kohdan a alakohdalla, jossa säädetään sähkön tuottamiseen käytettyjen energiatuotteiden vapauttamisesta tässä direktiivissä säädetystä verosta, on sellainen välitön oikeusvaikutus, että yksityinen oikeussubjekti voi vedota siihen kansallisissa tuomioistuimissa — sen ajanjakson osalta, jona kyseessä oleva jäsenvaltio oli laiminlyönyt tämän direktiivin saattamisen osaksi kansallista oikeuttaan säädetyssä määräajassa — pääasian kaltaisessa oikeusriidassa, jossa yksityisen oikeussubjektin vastapuolena ovat tämän valtion tulliviranomaiset, estääkseen sellaisen kansallisen lainsäädännön soveltamisen, joka olisi ristiriidassa tämän säännöksen kanssa, ja näin ollen saadakseen palautuksen sen vastaisesti kannetusta verosta.
   
      (1)  EUVL C 155, 7.7.2006.